Ilka Brüggemann

Ilka Brüggemann (* 1968 in Lümborg) is en düütsche Journalistin, Radiomoderatorin un plattdüütsche Schrieversche.

 Leven 
Brüggemann is in Amelkusen in de Lümbörger Heid mit Hoochdüütsch un Plattdüütsch opwussen. Na’t Abitur hett se an de Universitäten Hannover un Marburg Anglistik un Politologie studeert.

Na eerste journalistische Erfohrungen füng se ehr Karjeer bi’n Radiosenner NDR 1 Neddersassen toeerst as „rasende Reporterin“ an. Later is se Redaktörin worrn un hett de Plattdüütschredakschoon övernahmen. Se modereert vondaag verscheden Magazinformate un Sendungen op Plattdüütsch, to’n Bispeel siet 2010 de  Sennreeg Hör mal ’n beten to.Kortbiografie von Ilka Brüggemann in Steerns an’n Heven, Rutgeverin: Gesche Scheller

Blangenbi hett Brüggemann in Politikwetenschoppen promoveert. Tosätzlich hett se Böker mit plattdüütsche Kortgeschichten un Glossen rutbröcht un höllt Lesungen in ganz Noorddüütschland.

Ilka Brüggemann leevt in Hannover, is verheiraadt un hett twee Kinner.

 Warken 
 De Alldag kann mi mol! Quickborn-Verlag, Hamborg 2013, ISBN 978-3-87651-379-9
 Is dat to glöven! Quickborn-Verlag, Hamborg 2016, ISBN 978-3-87651-432-1
 Steerns an’n Heven. Wiehnachten in uns Tiet. Rutgeverin: Gesche Scheller. Schrievers: Ines Barber, Ilka Brüggemann, Yared Dibaba, Marianne Ehlers, Sandra Keck, Matthias Stührwoldt, Heike Thode-Scheel un Detlef Wutschik, Quickborn-Verlag, Hamborg 2016, ISBN 978-3-87651-435-2

 Kiek ook bi 

 List vun plattdüütschen Schrieverschen

 Weblenken 

 Websteed von Ilka Brüggemann (plattdüütsch)

 Footnoten 

Kategorie:Journalist
Kategorie:Moderator
Kategorie:Schriever
Kategorie:Plattdüütsch
Kategorie:Börger von Düütschland
Kategorie:Boren 1968
Kategorie:Fru